MF «Norangsfjord»

MF «Norangsfjord» (IMO: 9521722) er en norsk-registrert hybrid-drevet bil- og pendelferge som tilhører det norske fergeselskapet Fjord1 og som betjener fergesambandet Aukra–Hollingsholmen i Romsdal. Fergen ble bygget i 2010 av Vakaru Laivu Statykla i Klaipėda i Litauen og utrustet ved Fiskerstrand Verft i Fiskarstrand i Norge som verftets byggnummer 67, og ble opprinnelig levert for Tide Sjø (i dag Norled) som «Tidefjell» den 17. desember 2010. Hun er den tredje fergen av typen med skrogdesignet MM 105 FE MARK II og er søsterskipet til «Tidefjord» og «Tidesund» (nå «Oppedal»).

I juni 2012 ble fergen solgt til Fjord1 og betjente fergesambandet Sykkylven–Magerholm i Storfjorden frem til desember 2018. Fra januar til april 2019 betjente hun fergesambandet Hareid–Sulesund i Sulafjorden og fra april til juli 2019 betjente hun fergesambandet Festøya–Solavågen som også er i Storfjorden i Sunnmøre.

Høsten 2019 ble fergen bygget om til hybridferge ved Westcon Yards i Florø, og i januar 2020 ble hun satt inn på fergesambandet Aukra–Hollingsholmen i Romsdal.

 Konsept 
Fergen ble tegnet og designet av Multi Maritime AS i Førde og ville være basert på samme konsept som sine to eldre søsterskip – MF «Tidefjord» og MF «Tidesund» (nå MF «Oppedal») – som har typen skrogdesignet MM 105 FE MARK II. Hun ville bli bygget i henhold til klassenotasjonen DNV +1A1 - R4 - Car Ferry B - E0 og etter forskrifter fra Sjøfartsdirektoratet for fartsområde 2.

Lille julaften 2008 kontraherte det norske fergeselskapet Tide Sjø AS med det norsk registrerte fellesforetaket Fiskerstrand BLRT AS (et fellesforetak mellom Fiskerstrand Verft AS i Fiskarstrand og Western Shipyard i Klaipėda) om prosjektering og bygging av en 120-bilers ferge med levering i desember 2010. Byggingen av skroget ville foregå ved Vakaru Laivu Statykla UAB i Litauen, mens utrustningen av ferga ville foregå ved Fiskerstrand Verft i Norge.

 Konstruksjon 
Den 28. august 2009 ble fergen kjølstrukket ved verftet Vakaru Laivu Statykla UAB i Klaipėda, sjøsettingen av ferga fant sted ved Klaipėda-verftet 10. mai 2010. Fergen ble slept hjem til Norge hvor hun videre ble utrustet ved Fiskerstrand Verft i Fiskarstrand i Møre og Romsdal som verftets byggnummer 67. Den 17. desember 2010 ble fergen overlevert til Tide Sjø AS.

 Tjeneste historikk 
 2010: Des.: Levert som «Tidefjell» for Tide Sjø AS (Tide ASA), Bergen
 2012: Jan.: Rederiet omdøpes til Norled.
 2012: Jul.: Solgt til Fjord1, Florø. 
 2012: Jul.: Omdøpt til «Norangsfjord».

 Tekniske spesifikasjoner 

 Størrelse og dimensjoner 
MF «Norangsfjord» har en størrelse på 2 979 bruttotonn (BT), 893 nettotonn (NT) mens fergens lasteevne er på 900 dødvekttonn (DWT). Fergen måler største lengde (LOA) på 113,56 meter og en lengde mellom perpendikulærene (LPP) på 105,31 meter. Fergens største bredde måler 17,20 meter mens bredde i riss måler 16,80 meter. Dypgående stikker ferga 3,10 meter under vannlinjen mens dybde i riss (målt fra underkant av hoveddekksplaten til overkant av kjølplaten) måler 5,50 meter.

 Kapasiteter 
MF «Norangsfjord» har en maksimal personbilkapasitet på 120 PBE og har alternativ plass til 10 vogntog kombinert med 54 PBE. Fergens maksimale passasjerkapasitet er 350 passasjerer. Per januar 2020 da «Norangsfjord» ble satt inn på fergesambandet Aukra–Hollingsholmen, ble passasjerkapasiteten kuttet ned med 100 passasjerer, grunnet antall tilreisende på fergesambandet aldri ville overstige 350 passasjerer. I dag er fergens maksimale passasjerkapasitet på 250 passasjerer.

 Maskineri og fremdrift 
Hovedmaskineriet om bord på «Norangsfjord» består av fire Caterpillar C32 dieselmotorer, hver med ytelse på 974 kW som tilsvarer en samlet ytelse 3 896 kW. Siden ombyggingen til hybridferge i 2019 har fergen en batteripakke som består av fire NES battericontainere, hver med ytelse på 625 kW som tilsvarer en samlet ytelse på 2 500 kW.

Fremdriften besørges av to ABB AMA 4506L elektromotorer som driver hver sin respektive Schottel STP 1010 azimut-thrustere, hver med ytelse på 1 200 kW som tilsvarer en samlet ytelse 2 400 kW.

 Klasse og register 
MF «Norangsfjord» er klasset i det internasjonale klassifikasjonsselskapet DNV og registrert i Norsk Ordinært Skipsregister (NOR), som er en underavdeling i Sjøfartsdirektoratet.

 Fergesamband betjent av «Norangsfjord» 
PeriodeFergesambandDistriktFylkeMerknaderMF «Tidefjell»januar 2011 – februar 2011Ørneset–MagerholmSunnmøreMøre og RomsdalReserveferge på sambandet (i Fjord1-charter)april 2011 – april 2011Hareid–SulesundSunnmøreMøre og RomsdalOrdinær/reserveferge på sambandetjuli 2011 – juli 2011Ørneset–MagerholmSunnmøreMøre og RomsdalReserveferge på sambandet (i Fjord1-charter11. september 2011 – desember 2011Flakk–Rørvik -Sør-TrøndelagReserveferge på sambandet (i Fjord1-charter)24. mai 2012 – 28. mai 2012Molde–VestnesRomsdalMøre og RomsdalReserveferge på sambandet (i Fjord1-charter)juni 2012 – juli 2012Sykkylven–MagerholmSunnmøreMøre og RomsdalReserveferge på sambandet (i Fjord1-charter)MF «Norangsfjord»juli 2012 – desember 2018Sykkylven–MagerholmSunnmøreMøre og RomsdalOrdinærferge på sambandetjanuar 2019 – 2. april 2019Hareid–SulesundSunnmøreMøre og RomsdalOrdinærferge på sambandetapril 2019 – juli 2019Festøya–SolavågenSunnmøreMøre og RomsdalOrdinærferge på sambandet20. januar 2020 – d.d.Aukra–HollingsholmenRomsdalMøre og RomsdalOrdinærferge på sambandet

 Referanser 

 Eksterne lenker 



Kategori:Skip fra 2010
Kategori:Norske ferger
Kategori:Fjord1-ferger
Kategori:Norled-ferger
Kategori:Tide-skip
Kategori:Artikler i sjøfart-prosjektet